**N A C R T**

**ZAKON**

**O IZMJENAMA I DOPUNAMA ZAKONA O EKSPLOZIVNIM MATERIJAMA**

 **Član 1**

U Zakonu o eksplozivnim materijama („Službeni list CG”, br. 49/08, 31/14 i 31/17) član 2 mijenja se i glasi:

„Odredbe ovog zakona ne odnose se na proizvodnju, promet, remont, nabavku, održavanje, upotrebu i uništavanje eksplozivnih materija za potrebe Vojske Crne Gore i vojnih snaga drugih država koje u skladu sa posebnim međunarodnim ugovorom koriste eksplozivne materije u Crnoj Gori, na skladištenje eksplozivnih materija u jamskim skladištima privrednih društava i drugih pravnih lica u oblasti rudarstva i upotrebu ovih materija u rudnicima, kao i na druge slučajeve u skladu sa međunarodnim ugovorom”.

 **Član 2**

U članu 5 tačka 13 mijenja se i glasi:

„13) UN broj je četvorocifreni identifikacioni broj opasne materije ili predmeta prema UN modelu propisa (UN preporuke za prevoz opasnih materija).”

 **Član 3**

U članu 8 riječ „i“ mijenja se riječju „ili“.

 **Član 4**

 U članu 23 poslije stava 2 dodaje se novi stav koji glasi:

 „Zaposleno lice iz stava 1 alineja 2 ovog člana mora da ima najmanje III nivo kvalifikacije obrazovanja i da ispunjava uslove za rukovanje iz člana 19 ovog zakona”.

 **Član 5**

U članu 28 stav 1 mijenja se i glasi:

“Istraživanjem novih vrsta eksplozivnih materija mogu da se bave proizvođači koji ispunjavaju uslove propisane ovim zakonom i uslove utvrđene propisima o naučno-istraživačkoj djelatnosti i visokom obrazovanju i ako imaju obezbjeđene tehničke uslove i bezbjednosne mjere za zaštitu života, zdravlja i bezbjednosti ljudi, životinja i biljaka, zaštitu životne sredine i zaštitu imovine”.

U članu 28 stav 2 i 3 brišu se.

 **Član 6**

U članu 30 poslije stava 1 dodaje se novi stav koji glasi:

 „Privredno društvo, drugo pravno lice i preduzetnik kome je odobrena proizvodnja eksplozivnih materija, promet eksplozivnih materija i vršenje djelatnosti miniranja, dužni su obavijestiti ministarstvo u roku od 8 dana od nastale promjene u dijelu odgovornog lica, zaposlenog lica kome je izdato odobrenje za vršenje poslova u skladu sa ovim zakonom i lica koji vrše poslove pripreme miniranja i pomoćne poslove na pripremi miniranja”.

 **Član 7**

 U članu 30a u stavu 3 riječ „dvije“ zamjenjuje se riječju „pet”.

 **Član 8**

U članu 30c riječi „1, 2, 3, 7 i 8“ zamjenjuju se riječima „1, 2, 3 i 7“.

**Član 9**

 U članu 33 stav 1 alineja 2 mijenja se i glasi:

 „-skladišni objekat za koji je izdata upotrebna dozvola.“

 U stavu 2 poslije riječi „obrazovanja” brišu se riječi: „rudarskog i drugog odgovarajućeg tehničkog fakulteta.“

 **Član 10**

U članu 37 stav 1 poslije riječi „lica” umjesto zareza dodaje se riječ „i”, a poslije riječi „preduzetnika” brišu se riječi: „i fizičkog lica”.

 U stavu 2 riječi: „tri mjeseca” zamjenjuju se riječima: „jedna godina”.

 U stavu 3 alineja 5 poslije riječi „materijama” dodaju se riječi: „koje ispunjava uslove iz člana 19 ovog zakona”.

 U članu 37 poslije stava 4 dodaju se četiri nova stava koja glase:

„Eksplozivne materije iz stava 3 alineja 4 i 5 ovog člana, koje su namijenjene za miniranja, može preuzeti i rukovati lice kome je izdato odobrenje za vršenje poslova miniranja, u skladu sa ovim zakonom.

 Privredno društvo, koje posjeduje dozvolu za proizvodnju eksplozivnih materija nije u obavezi pribavljati dozvolu za nabavku one eksplozivne materije koju je proizveo.

 Dozvola za nabavku može se izdati privrednom društvu, drugom pravnom licu ili preduzetniku koji posjeduje dozvolu za vršenje djelatnosti miniranja ili dozvolu za promet, odnosno dozvolu za proizvodnju u skladu sa odredbama ovog zakona.

 Podnosilac zahtjeva kada nabavlja eksplozivne materije iz inostranstva dužan je uz zahtjev za izdavanje dozvole za nabavku dostaviti i odobrenje o uvozu na osnovu propisa kojima se uređuje oblast spoljne trgovine.“

 **Član 11**

U članu 38 stav 1, 2, 3 i 4 brišu se.

Dosadašnji stav 5 postaje stav 1.

 U članu 38 riječi: „I i II” mijenjaju se riječima: „F1 i F2”

 **Član 12**

U članu 43 riječ „mogu“ mijenja se riječju „mora“.

 **Član 13**

U članu 45 stav 1 u alinejama 1, 2, 3 i 4 riječi: „I, II, III i IV“ mijenjaju se riječima: „F1, F2, F3 i F4“.

 **Član 14**

U članu 45a riječ „II” mijenja se riječju „F2”.

 **Član 15**

U članu 45c u stavu 1, 3 i 4 riječi: „I” i „II” mijenjaju se riječima: „F1” i „F2”.

Poslije stava 3 dodaje se novi stav koji glasi:

„Zabranjena je prodaja pirotehničkih sredstava razreda F2 sa efektom pucnja – petardi”.

 **Član 16**

U članu 45d riječ „II” mijenja se riječju: „F2”.

U članu 45d posle stava 1 dodaje se novi stav koji glasi:

„Zabranjena je upotreba pirotehničkih sredstava razreda F2 sa efektom pucnja – petardi”.

 **Član 17**

U članu 47 stav 1 alineja 2 mijenja se i glasi:

„-skladišni objekat, za koji je izdata upotrebna dozvola.“

 **Član 18**

U članu 48 alineja 3 mijenja se i glasi:

„-dokaz da ima skladišni objekat za koji je izdata upotrebna dozvola“.

 **Član 19**

U članu 50 u stavu 2 i 3 riječi: „I, II, III i IV” mijenjaju se riječima: „F1, F2, F3 i F4”.

 **Član 20**

U članu 54 stav 1 alineja 3 mijenja se i glasi:

„-skladišni objekat za koji je izdata upotrebna dozvola“.

U članu 54 stav 2 poslije riječi: „rudarskog” riječ: „i“ zamjenjuje se riječju: „ili“.

 **Član 21**

U članu 55 alineja 3 mijenja se i glasi:

„-dokaz da ima skladišni objekat za koji je izdata upotrebna dozvola”.

 **Član 22**

U članu 58 u stavu 3 poslije riječi „koje“ dodaju se riječi: „ispunjava uslove iz člana 19 stav 1 alineja 1, 2, 3, 4 i 5 i“.

U članu 58 stav 3 alineja 3 briše se.

 **Član 23**

U članu 59 u stavu 3 poslije riječi: „19 stav 1” dodaju se riječi: „alineja 1, 2, 3, 4 i 5”.

U stavu 3 alineja 3 riječ: „specijalnog“ zamjenjuje se riječju: „nadzemnog“.

 **Član 24**

U članu 61 stav 3 poslije riječi „koje“ dodaju se riječi „ispunjava uslove iz člana 19 stav 1 alineja 1, 2, 3, 4 i 5 i“

U stavu 3 alineja 3 riječi: „razminiranja ili miniranja” zamjenjuju se riječima: „nadzemnog miniranja”.

 **Član 25**

Član 63 mijenja se i glasi:

„Poslove pripreme miniranja i pomoćne poslove na pripremi miniranja može da izvodi fizičko lice sa najmanje završenom osnovnom školom, koji je prethodno upoznat sa opasnostima pri rukovanju eksplozivnim materijama.

Fizičko lice koje obavlja poslove iz stava 1 ovog člana mora biti pod nadzorom osobe koja posjeduje odobrenje za tu vrstu miniranja, u skladu sa odredbama ovog zakona i isti ne može obavljati poslove miniranja.

Fizičko lice iz stava 1 ovog člana mora ispunjavati uslove iz člana 19 stav 1 alineja 1, 2, 3, 4 i 5 ovog zakona“.

 **Član 26**

U članu 76 u stavu 1 poslije alineje 7 dodaje se nova alineja koja glasi:

„-o promjeni odgovornog lica, zaposlenog lica kome je izdato odobrenje za vršenje poslova u skladu sa ovim zakonom i lica koje vrše poslove pripreme miniranja i pomoćne poslove na pripremi miniranja ”.

 **Član 27**

U članu 79 stav 1 alineja 6 mijenja se i glasi:

„-zabrani proizvodnju eksplozivnih materija, promet, skladištenje, upotrebu, utovar ili istovar eksplozivnih materija zbog nepravilnosti učinjenih prilikom preduzimanja bezbjednosnih mjera koje mogu ugroziti život, zdravlje i bezbjednost ljudi, životinja i biljaka, životnu sredinu i imovinu”.

 **Član 28**

U članu 80 stav 1 mijenja se i glasi:

 „Novčanom kaznom od 1.500 eura do 16.000 eura kazniće se za prekršaj privredno društvo i pravno lice, ako:”

U stavu 1 tačka 2 riječ „i“ mijenja se riječju „ili“.

 Poslije tačke 6 dodaje se nova tačka koja glasi:

 „6a) ne vrši promet, prevoz i upotrebu eksplozivnih materija u originalnom pakovanju, koje je ispitano i obilježeno oznakama u skladu sa propisima o prevozu opasnih materija ili ne označava ambalažu na propisan način (čl. 18 stav 1 i 2);”

 Poslije tačke 8 dodaje se nova tačka koja glasi:

 „8a) ne smješta eksplozivne materije u skladišni objekat (član 27);”

 Tačka 9 mijenja se i glasi: „nema za svaku vrstu eksplozivne materije koju proizvodi ispravu o usaglašenosti sa tehničkim zahtjevima, tehničku specifikaciju, uputstva za upotrebu, skladištenje i uništavanje eksplozivne materije, odnosno ne ispunjava uslov iz člana 29 ovog zakona (član 29);

 Poslije tačke 10 dodaje se nova tačka koja glasi:

 „10a) na mjestu upotrebe proizvodi eksplozivne materije koje nijesu dozvoljene ovim zakonom (član 30d);”

 Poslije tačke 12 dodaje se nova tačka koja glasi:

 „12a) mjesto upotrebe na kojem se vrši proizvodnja eksplozivnih materija nije unutar gradilišta, odnosno istražno-eksploatacionog prostora i na bezbjednoj udaljenosti od naseljenih mjesta, javnih puteva, podzemnih i nadzemnih instalacija, u skladu sa projektnom dokumentacijom (član 30f);“.

 Poslije tačke 16 dodaje se nova tačka koja glasi:

 „16a) upotrebljava eksplozivne materije na mjestu koje nije određeno u dozvoli za nabavku tih materija (član 43);“.

 Poslije tačke 19 dodaju se dvije nove tačke koje glase:

 „19a) prodaje pirotehnička sredstva razreda F2 sa efektom pucnja-petardi (član 45c stav 4);”.

 „19b) upotrebljava pirotehnička sredstva razreda F2 sa efektom pucnja-petardi (član 45d stav2);”

 Poslije tačke 23 dodaje se nova tačka koja glasi:

 „23a) o načinu, količini, mjestu i vremenu uništavanja neupotrijebljenih eksplozivnih materija i neupotrijebljene ambalaže ne obavijesti ministarstvo i organ državne uprave nadležan za poslove policije, 24 sata prije dana određenog za uništavanje, odnosno ako ne postupi u skladu sa članom 57 stav 3 ovog zakona, kada se prilikom uništavanja eksplozivnih materija predviđa jaka detonacija (član 64 stav 3 i 4);“.

 Poslijetačke 25 dodaje se nova tačka koja glasi:

 „25a) postavlja kontejnere za smještaj eksplozivnih materija na mjestima koje nije odredilo ministarstvo ili u kontejner smješta eksplozivne materije u količinama koje nijesu predviđene tehničkim propisom, odnosno ispravom usaglašenosti (član 67);.“

 **Član 29**

U članu 81 stav 1 se mijenja i glasi:

 „Novčanom kaznom od 1.500 eura do 10.000 eura kazniće se za prekršaj privredno društvo i pravno lice, ako:”

 U stavu 1 tačka 2 poslije riječi: „djelatnosti” brišu se riječi: „ (član 30)” i dodaju se riječi: „odnosno o promjeni u dijelu odgovornog lica, zaposlenog lica kome je izdato odobrenje za vršenje poslova u skladu sa ovim zakonom i lica koji vrši poslove pripreme miniranja i pomoćne poslove na pripremi miniranja (član 30 stav 1 i 2);”.

 U stavu 1 tačka 9 mijenja se i glasi:

 „upotrebljava eksplozivne materije za obavljanje radova na gradilištima ili drugim sličnim mjestima ako nijesu preuzete iz njegovog skladišnog objekta ili kontejnera, odnosno upotrebljava eksplozivne materije na mjestima na kojima je nadležni organ odredio zabranu obavljanja radova čije izvođenje zahtijeva upotrebu tih materija (član 44 stav 1 i 2);”.

 **Član 30**

 U članu 82 tačka 2 riječ „II” zamjenjuje se riječju „F2”.

 Poslije tačke 2 dodaje se nova tačka koja glasi:

 „2a) prodaje pirotehnička sredstva razreda F2 sa efektom pucnja-petardi”

 Poslije tačke 3 dodaje se nova tačka koja glasi:

 „3a) upotrebljava pirotehnička sredstva razreda F2 sa efektom pucnja-petardi”.

 **Član 31**

U članu 85 dodaje se novi stav koji glasi:

 „Lice koje ima položen stručni ispit za poslove miniranja, u skladu sa zakonom kojim se uređuje oblast rudarstva, smatra se da ispunjava uslov za rukovanje eksplozivnim materijama u smislu člana 19 stav 1 alineja 6, kada su u pitanju poslovi odgovornog lica, u vezi sa djelatnošću miniranja.”

 **Član 32**

Ovaj zakon stupa na snagu osmog dana od dana objavljivanja u „Službenom listu Crne Gore".

**I. USTAVNI OSNOV ZA DONOŠENJE ZAKONA**

Ustavni osnov za donošenje Zakona o izmjenama i dopunama Zakona o eksplozivnim materijama sadržan je u odredbi člana 16 stav 1 tačka 5 Ustava Crne Gore, kojom je propisano da se zakonom uređuju pitanja od interesa za Crnu Goru.

**II. RAZLOZI ZA DONOŠENJE ZAKONA**

Zakon o eksplozivnim materijama stupio je na snagu avgusta 2008. godine. Zakon o eksplozivnim materijama („Službeni list CG”, br. 49/08, 31/14 i 31/17) je mijenjan dva puta i to 2014. godine i 2017. godine.

U toku sprovođenja Zakona o eksplozivnim materijama pokazalo se da je neophodno izvršiti izmjene i dopune Zakona o eksplozivnim materijama kako bi se stepen bezbjednosti prilikom rukovanja eksplozivnim materijama podigao na veći nivo, a ovo iz razloga što su nadležni organi sproveli detaljnu analizu efekta upotrebe eksplozivne materije – pirotehničkog sredstva razreda F2 sa efektom pucnja-petardi, te došli do zaključka da je istu potrebno kroz zakonski okvir zabraniti kako u dijelu prodaje tako i upotrebe, što je i praksa nekih punopravnih članica Evropske unije. Takođe, iskustvo Ministarstva unutrašnjih poslova kroz primjenu Zakona o eksplozivnim materijama ukazalo je da pojedine odredbe Zakona treba precizirati kako bi se obezbijedila njegova efikasna primjena. Nadalje, preciziranjem pojedinih kaznenih odredbi pokazalo se kao nužno, kako bi se obezbijedili puni kapaciteti primjene Zakona o eksplozivnim materijama.

**III. USAGLAŠENOST ZAKONA SA EVROPSKIM ZAKONODAVSTVOM**

Predlogom zakona o izmjenama i dopunama Zakona o eksplozivnim materijama ne dira se u osnovni koncept Zakona o eksplozivnim materijama, tako da nije bilo potrebe da se ovim izmjenama i dopunama vrši dodatno usklađivanje sa evropskim zakonodavstvom.

 Ne postoji odredba primarnih i sekundarnih izvora prava EU sa kojom bi se ovaj Predlog zakona mogao uporediti radi dobijanja stepena njegove usklađenosti.

 **IV. OBJAŠNJENJE OSNOVNIH PRAVNIH INSTITUTA**

 **Odredba člana 1 –** u članu 2 izvršena je izmjena, kako se ne bi veoma složena zakonska procedura primjenjivala na vojske drugih država, koje u skladu sa posebnim međunarodnim ugovorom borave u Crnoj Gori, što je i u skladu sa praksom koja se primjenjuje kada Vojska Crne Gore boravi u inostranstvu.

**Odredba člana 2**– u članu 5 tačka 13 izvršena je korekcija radi usklađivanja sa Evropskim sporazumom o međunarodnom prevozu opasnih materija u drumskom sabraćaju.

**Odredba člana 3 –** u članu 8izvršena je izmjena, jer objekti u kojima se vrši proizvodnja ili skladištenje eksplozivnih materija, sa aspekta bezbjednosti, mogu da budu pokriveni i jednim vidom obezbjeđenja fizičkim ili tehničkim.

**Odredba člana 4** - u članu 23 poslije stava 2 dodaje se novi stav kako bi se precizirali uslovi za rukovanje eksplozivnim materijama.

**Odredba člana 5** – u članu 28 vrši se izmjena stava 1 kako bi se djelatnost istraživanja odnosila samo na proizvođače čije postojanje i način rada je već prepoznat odredbama ovog zakona i time stvorili uslovi da se predmetnom djelatnošću bave ona privredna društva koja su u bitnom orijentisana na istu, a ne kao vid alternativne djelatnosti.

 **Odredba člana 6** – u članu 30 dodaje se stav, u cilju utvrđivanja barijera za vršenje djelatnosti proizvodnje eksplozivnih materija, prometa eksplozivnih materija i vršenja djelatnosti miniranja, kao i stanja privrednog društva, drugog pravnog lica i preduzetnika koji ima predmetnu dozvolu, u pogledu ispunjavanja uslova.

**Odredba člana 7** - u članu 30a izvršena je korekcija, kako administrativna procedura ne bi uticala na dinamiku procesa u dijelu proizvodnje eksplozivnih materija.

**Odredba člana 8** – u članu 30c izvršeno je brisanje kako bi odredba člana 30c bila upodobljena sa članom 24 istog zakona.

 **Odredba člana 9** – u članu 33 stav 1 alineja 2 izvršena je izmjena, kako bi se precizirali uslovi koji su neophodni za obavljanje poslova prometa, iz razloga što izdavanje upotrebne dozvole za priručno skladište nije predviđeno ovim ili drugim propisima. U članu 33 stav 2 izvršeno je brisanje, imajući u vidu opis poslova koji se odnose na promet eksplozivnih materija, te nije neophodno prepoznavanje dodatnih uslova za poslove odgovornog lica.

**Odredba člana 10**– u članu 37 stav 1 vrši se upodobljavanje sa izvršenim korekcijama u članu 38. U stavu 2 u cilju uklanjanja moguće administrativne barijere rok važenja dozvole za nabavku se produžava. Daljim izmjenama se u stavu 3 alineja 4 i 5 vrši preciziranje uslova u dijelu preuzimanja i rukovanja eksplozivnim materijama. Takođe, dodaju se i novi stavovi da bi se izvšilo usklađivanje sa odredbama ovog zakona koji se odnose na poslove miniranja, te kako privredno društvo, koje se bavi poslovima proizvodnje eksplozivnih materija, ne bi bilo u obavezi da pribavlja dozvolu za nabavku, izbjegavajući tako upravnu situaciju u kojoj privredno društvo koje proizvodi eksplozivnu materiju, podnosi zahtjev za nabavku te iste eksplozivne materije, odnosno kako bi se tačno precizirali uslovi ko može biti podnosilac zahtjeva, te uslovi kada se radi o uvozu eksplozivnih materija.

 **Odredba člana 11**– u članu 38 briše se stav 1, 2, 3 i 4, kako bi fizičko lice obavljalo poslove u okviru privrednog društva, drugog pravnog lica ili preduzetnika koji ima dozvolu za vršenje djelatnosti miniranja u kom je zaposlen i time se postigao veći nivo bezbjednosti.

 **Odredbe člana 12**- u članu 43 vrši se korekcija kako bi upotreba eksplozivnih materija, u dijelu mjesta i vremena, bila u skladu sa navodima iz dozvole za nabavku i time se mogućnost upotrebe eksplozivnih materija van dozvoljenog mjesta eliminisala i time postigao veći stepen bezbjednosti, u cilju zaštite života, zdravlja ljudi, životinja i biljaka, životne sredine i imovine.

 **Odredba člana 13-** u članu 45 izvršeno je usklađivanje sa već normiranim aktom.

 **Odredba člana 14**- u članu 45a izvršeno je usklađivanje sa već normiranim aktom.

 **Odredba člana 15** – u članu 45c izvršeno je usklađivanje sa već normiranim aktom. Poslije stava 3 dodaje se novi stav, iz bezbjednosnih razloga, kako bi se zabranila prodaja pirotehničkih sredstava razreda F2 sa efektom pucnja–petardi i time spriječilo povređivanje lica. Naime, Ministarstvo zdravlja je dostavljalo podatke Ministarstvu unutrašnjih poslova o efektima upotrebe pirotehničkih sredstava kojom prilikom je, između ostalog, konstatovano da od ukupnog broja povrijeđenih lica, većinu čine maloljetnici, pri čemu su neke povrede prouzrokovale trajni invaliditet. Daljom analizom upotrebe pirotehničkih sredstava, utvrđeno je da su navedene povrede nastale upotrebom pirotehničkih sredstava razreda F2 sa efektom pucnja-petardi. Takođe, uporedna praksa nekih punopravnih članica Evropske unije koje su donijele identičnu odredbu ukazuje na opravdanost ovakvog postupanja.

 **Odredba člana 16**  – u članu 45d izvršeno je usklađivanje sa već normiranim aktom. U članu 45d poslije stava 1 dodaje se novi stav, iz bezbjednosnih razloga, kako bi se zabranila upotreba pirotehničkih sredstava razreda F2 sa efektom pucnja–petardi i time spriječilo povređivanje lica. Naime, Ministarstvo zdravlja je dostavljalo podatke Ministarstvu unutrašnjih poslova o efektima upotrebe pirotehničkih sredstava kojom prilikom je, između ostalog, konstatovano da od ukupnog broja povrijeđenih lica, većinu čine maloljetnici, pri čemu s neke povrede prouzrokovale trajni invaliditet. Daljom analizom upotrebe pirotehničkih sredstava, utvrđeno je, da su navedene povrede nastale upotrebom pirotehničkih sredstava razreda F2 sa efektom pucnja-petardi. Takođe, uporedna praksa nekih punopravnih članica Evropske unije koje su donijele identičnu odredbu ukazuje na opravdanost ovakvog postupanja.

 **Odredba člana 17** - u članu 47 stav 1 alineja 2 izvršena je izmjena, iz razloga što izdavanja upotrebne dozvole za priručno skladište nije predviđeno ovim ili drugim propisima.

 **Odredba člana 18** – u članu 48 alineja 3 se mijenja da bi se izvršilo usklađivanje sa izvršenim izmjenama u članu 47.

 **Odredba člana 19-** u članu 50 izvršeno je usklađivanje sa već normiranim aktom.

 **Odredba člana 20** – u članu 54 stav 1 alineja 3 izvršena je izmjena, iz razloga što izdavanje upotrebne dozvole za priručno skladište nije predviđeno ovim zakonom ili drugim propisima. U stavu 2 izvršena je korekcija da bi odredba bila preciznija i jasnija.

 **Odredba člana 21** - u članu 55 stav 1 alineja 3 izvršena je izmjena, kako bi se izvršilo usklađivanje sa izvršenim izmjenama u članu 54 stav 1 alineja 3.

 **Odredba člana 22** - član 58 dopunjava se, iz razloga bezbjednosti, određuje se i primjena člana 19 stav 1 alineja 1, 2, 3, 4 i 5, na lica koja se bave poslovima miniranja, u skladu sa odredbama ovog zakona. U članu 58 stav 3 alineja tri briše se, jer se uslovi za sticanja stručnog ispita za vršenje poslova miniranja određuju u skladu sa propisima kojima se uređuje oblast rudarstva, između ostalog propisano je i radno iskustvo, kao jedan od uslova.

 **Odredba člana 23** - odredba člana 59 dopunjava se, iz razloga bezbjednosti, određuje se i primjena člana 19 stav 1 alineja 1, 2, 3, 4 i 5, na lica koja se bave poslovima miniranja u skladu sa odredbama ovog zakona. U članu 59 stav 3 vrši se izmjena, kako je sa aspekta struke specijalno miniranje najsloženije miniranje prepoznato ovim zakonom, to se određuje i radno iskustvo na poslovima nadzemnog miniranja, kao jedan od uslova za njeno sticanje.

 **Odredba člana 24** - odredba člana 61 stav 3 dopunjava se, iz razloga bezbjednosti, određuje se i primjena člana 19 stav 1 alineja 1, 2, 3, 4 i 5, na lica koja se bave poslovima miniranja u skladu sa odredbama ovog zakona. U stavu 3 alineja 3 vrši se izmjena kako bi se precizirali uslovi u dijelu radnog iskustva.

 **Odredba člana 25**- član 63 mijenja se i prepoznaju se poslovi pripreme miniranja, čime se obezbjeđuje ambijent da se sa većim brojem izvršilaca ekspeditivnije postižu efekti u oblasti poslova miniranja. Kako bi se obezbijedila puna sigurnost u dijelu zaštite života, zdravlja i bezbjednosti ljudi, životinja i biljaka, životne sredine i imovine određuje se da se poslovi pripreme miniranja mogu vršiti isključivo u prisustvu lica koje ima odobrenje za vršenje poslova miniranja, u skladu sa ovim zakonom.

 **Odredba člana 26**- u članu 76 stav 1 alineja 7, izvršena je dopuna kako bi se obaveza evidentiranja prepoznala u skladu sa izvršenim dopunama.

 **Odredba člana 27-** u članu 79 vrši se korekcija kako bi se dala mogućnost inspekcijskom nadzoru da interveniše u oblasti prometa, skladištenja, upotrebe, utovara ili istovara eksplozivnih materija, prilikom svake radnje.

 **Odredba člana 28 –** u članu 80 izvršeno je usklađivanje sa izvršenim izmjenama i dopunama, odnosno potrebom prepoznavanja kroz kaznene odredbe određenog postupanja privrednih društava, drugih pravnih lica i preduzetnika.

 **Odredba člana 29 –** u članu 81 izvršeno je usklađivanje sa izvršenim izmjenama i dopunama, odnosno potrebom prepoznavanja kroz kaznene odredbe određenog postupanja privrednih društava, drugih pravnih lica i preduzetnika.

 **Odredba člana 30 –**u članu 82 izvršeno je usklađivanje sa izvršenim izmjenama i dopunama.

 **Odredba člana 31**– u članu 85 vrši se dopuna, iz razloga što lice koje posjeduje položen stručni ispit za vršenje poslova miniranja, u skladu sa zakonom kojim se uređuje oblast rudarstva, je sa aspekta struke ekvivalent licu koje ispunjava uslove za rukovanje iz člana 19 ovog zakona, u dijelu poslova odgovornog lica u privrednom društvu, drugom pravnom licu i preduzetniku koji se bavi djelatnošću miniranja. Naime, rukovanje eksplozivnim materijama pri upotrebi, kada je u pitanju oblast miniranja, odnosi se isključivo na poslove miniranja, koji su prepoznati ovim zakonom kroz četiri vrste miniranja, te lica koja po veoma složenim kriterijumima imaju položen stručni ispit za poslove miniranja, izjednačavaju se sa licima koja rukuju eksplozivnim materijama pri upotrebi u dijelu odgovornog lica.

 **Odredba člana 32** – u članu 33 propisan je rok od osam dana za stupanje na snagu ovog zakona.